LIETUVOS RESPUBLIKOS AMBASADA EMBASSY OF THE REPUBLIC OF LITHUANIA 
VASINGTONAS WASHINGTON, D.C. 


LIETUVOS RESPUBLIKOS PILIEČIAMS 


Pastarųjų dviejų balsavimų - 1994 metų referendumo, o ypač 1995 metų 
rinkimų į savivaldybes - patirtis rodo, kad dėl įvairių priežasčių Vyriausioji Rinkimų 
Komisija /VRK/ nenumatydavo pakankamai laiko organizuoti rinkimus užsienio 
šalyse, dėl to pavėluotai informuodavo Ambasadą apie rinkimų ar referendumo 
organizavimo tvarką, vėlai atsiųsdavo balsavimo dokumentus ir instrukcijas, dėl to 
rinkimuose į savivaldybes buvome priversti apsiriboti balsavimu tik Ambasadoje 
Vašingtone. 


Lietuvos Ambasada Vašingtone daug kartų kreipėsi į Lietuvos VRK dėl 
rinkimų organizavimo užsienyje pagerinimo. Po pakartotinų Ambasados kreipimųsi į 
VRK bei Užsienio reikalų ministeriją, po Ministro P.Gylio pokalbio su VRK 
pirmininku Z.Vaigausku, buvo gautas VRK užtikrinimas, kad sekantiems 
rinkimams į Lietuvos Seimą bus tinkamai ir iš anksto pasiruošta, VRK numatys 
žymiai daugiau laiko, kad rinkimai JAV ir kitose užsienio šalyse galėtų būti vykdomi 
paštu. 


Tikėdamiesi 1996 m. Lietuvos Seimo rinkimams JAV teritorijoje gauti 
nemažiau 20 dienų rinkiminių biuletenių išsiuntimui ir jų gavimui atgal į Ambasadą 
ir Lietuvos Konsulatus, skelbiame rinkimų registracijos pradžią. Registracijos tikslas 
- paruošti rinkėjų sąrašus, kadangi iš Vilniaus gautame Lietuvos Respublikos 
piliečių, gyvenančių JAV, sąraše nėra jų adresų, patikslinti dabartinius jų 
gyvenamosic: vietos adresus, įtraukti į rinkėjų sąrašus ne tik pastoviai, bet ir laikinai 
JAV gyvenančius Lietuvos Respublikos piliečius. 


Lietuvos piliečiai, kurie laikinai ar nuolat gyvena JAV, pagal savo patogumą 
užsiregistruoja vienoje iš Lietuvos atstovybių - Lietuvos Ambasadoje Vašingtone, 
Generaliniame Konsulate Niujorke, Garbės Generaliniuose Konsulatuose Los 
Angeles ir Čikagoje. 


Lietuvos piliečiai kviečiami registruotis būsimiems rinkimams ir pranešti apie 
save šiuos duomenis: 
- pavardė, vardas; 
- gimimo data; 
- gyvenamosios vietos adresas JAV, telefonas /jei turite/, 

